als_Latn dik_Latn sag_Latn
Shpifi ndaj Saimir Tahirit, gjykata dënon Edi Palokën
Edi Paloka , Kyetari i grupit parlamentar të Partisë Demokratike, njëherazi nënkryetar i partisë më të madhe opozitare është shpallur fajtor nga Gjykata e Lartë për akuzën e shpifjes.
Në një seancë të shkurtër, Kolegji Penal i kësaj gjykate shpalli fajtor Edi Palokën, duke e dënuar me 500 mijë lekë gjobë.
Deputeti demokrat Edi Paloka bazuar në padinë e ish-ministrit të Brendshëm, Saimir Tahiri, është shpallur fajtor për shpifje.
Ish-Ministri i Brendshëm Tahiri e paditi Palokën për shpifje në 2015, pasi ky i fundit e ka akuzuar si të lidhur me krimin dhe bandat kriminale në vend.
Vendimi ka ardhur pas një sërë seancash të shtyra njëra pas tjetrës, duke konkluduar në një vendim vetëm pas më tepër se 2 vitesh nga ngritja e padisë nga ish-ministri i Brendshëm.
Pas publikimit të këtij vendimi, Edi Paloka ka reaguar në një prononcim për BW.
“Në një kohë që gjithë opinioni publik shqiptar dhe ndërkombëtar tregojnë me gisht qeverinë Rama dhe drejtpërdrejt Saimir Tahirin si autor të kanabizimit të Shqipërisë dhe lidhjeve me krimin. Kur dhe Fatmir Xhafa si ministri që zëvendësoi Tahirin, e drejtoi gishtin tek Sajmir Tahiri. Gjykata e Lartë e vënë nën presion nga bosi i Tahirit merr vendime të tilla. Kjo është arsyeja pse ne nuk lejojmë e nuk do të lejojmë që drejtësia të mbetet në duart e Ramës dhe kujtdo pushtetari tjetër.
Shkëputja e lidhjeve të qeverisë me krimin, janë një nga arsyet madhore pse ne protestuam dhe realizuam qeverinë teknike. Fitorja e PD në 25 qershor do të jetë mbyllja e historisë së republikës së vjetër dhe fillimi i asaj që pret çdo shqiptar; Republika e re. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn als_Latn